มีอาการเจ็บรอบๆ สะดือ จี๊ดๆ กดไปแล้วเจ็บ มีอาการท้องเสียมาหลายวันด้วยโดยเฉพาะตอนกลางคืนจะท้องเสียบ่อย 3-4 รอบ
สวัสดีค่ะ อาการเจ็บท้องรอบๆสะดือ และถ่ายเหลวนั้น หากเป็นมาเฉียบพลันประมาณ 1-3 วัน สาเหตุที่พบได้บ่อยที่สุดก็คือเรื่องอาหารเป็นพิษ ซึ่งเกิดจากการรับประทานอาหารที่ไม่สุกสะอาด สาเหตุอื่นๆเช่นลำไส้อักเสบ ลำไส้แปรปรวนซึ่งมักจะต้องเป็นมาเรื้อรัง การมีก้อนเนื้อในช่องท้องหรือลำไส้ใหญ่ก็ควรจะเป็นมาเรื้อรังอีกทั้งอาจมีขับถ่ายปนเลือด น้ำหนักลดร่วมด้วยอาหารเป็นพิษในคนปกติ สามารถรักษาตามอาการได้ โดยการดื่มน้ำผสมเกลือแร่ตามไปมากๆทุกครั้งที่มีการถ่ายเหลว กินยาแก้ปวดท้องเพื่อบรรเทาอาการ รับประทานอาหารสุกสะอาดควรไปพบแพทย์หากถ่ายเหลวมากจนอ่อนเพลีย ดื่มน้ำตามไม่ทัน ปวดท้องมากจนทนไม่ได้ หรือมีไข้สูง